
Az első amerikai magyar sajtóorgánum

A dolgozat az első amerikai magyar sajtóorgánum történetét igyekszik bemutatni. A Magyar Száműzöttek Lapja némileg elfeledett történetét, azért érdemes feleleveníteni, mert egyrészt megismerhetjük a lap közel sem unalmas, de rövid életét. Másrészt betekintést kaphatunk a szerkesztőkön és az újságba írókon keresztül az amerikai magyar menekültek, vagy emigránsok történetébe. Olyan emigránsok gondolataiba kaphatunk betekintést, akik nem tartoztak az emigráció vezetői közé és durvábban szembesültek a mindennapi megélhetési, kulturális eltérésbeli problémákkal. Emellett jobban megérthetjük az amerikai magyar emigráció belső konfliktusait, a viszonyulásukat az amerikai demokráciához és értékeik változásának okait.



